Diari Oficial de la Generalitat Valenciana


Sumari del DOGV 6751, del 11-04-2012 (2012/2752)

Notificació de la sentència dictada en el juí de divorci contenciós número 857/2009.
------------------------------------------------------------------------------------

### Dades del document

Número de DOGV
:   6751

Data del DOGV
:   11-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2752


Organisme emissor
:   Jutjat de Primera Instància i Instrucció Número 4 de Vinaròs

Tipus de document
:   Edicte

Notificació de la sentència dictada en el juí de divorci contenciós número 857/2009. [2012/2752]  
Divorci contenciós 000857/2009  
De: Larisa Holban.  
Procuradora: María Mercedes Cruz Sorribes.  
Contra: Ionut Alin Stefan.  
En el present procediment de divorci contenciós seguit a instàncies de Larisa Holban contra Ionut Alin Stefan s'ha dictat la sentència, que literalment diu el següent:   
«Sentència número 13/2011  
Vinaròs, 17 de febrer de de 2011  
Antecedents de fet  
Primer. Mercedes Cruz Sorribes, procuradora dels tribunals, en nom i representació de Larisa Holban, i assistida pel lletrat Rafael Adell Amella, presenta demanda de divorci en què se sol·licitava que s'adoptaren mesures provisionals contra del demandat Ionut Alin Stefan.  
  
Segon. Per la interlocutòria de 16 de març de 2010, s'adopten mesures provisionals amb el resultat que obra en la diligència 16/2010.   
Tercer. El dia 19 de gener de 2011, se celebra juí sobre la present causa, i la vista ha sigut suspesa per malaltia del fill de la demandant. Aportats els justificants mèdics, se celebra nou juí el 17 de febrer de 2011. El demandat és declarat en rebel·lia per Decret del 27 de desembre de 2011. En la compareixença l'actora es va ratificar en les mesures sol·licitades amb la demanda, que consistien en el fet que se li atribuïsca la guarda i custòdia dels fills menors, sent la pàtria potestat compartida, que el demandat pague mensualment la quantitat de 250 euros en concepte d'aliments para cada un dels fills i que es fixe a favor del demandat un règim de visites de caps de setmana alterns sense pernocta. El Ministeri Fiscal es va mostrar conforme amb les mesures sol·licitades per la part actora consistents en la guarda i custòdia i règim de visites i va sol·licitar en concepte de pensió d'aliments la suma de 250 euros. A continuació es van practicar les proves proposades per la part i el Ministeri Fiscal i declarades pertinents, i queden les interlocutòries per a la resolució.   
Raonaments jurídics   
Primer. Concorre en el present suposat causa de divorci, ja que ha transcorregut el termini de tres mesos des de la celebració del matrimoni previst en l'article 86 del Codi Civil en relació amb l'article 81 del mateix cos legal, preceptes redactats per l'article 1 de la Llei 15/2005 de 8 de juliol.   
Segon. La part actora sol·licita que s'aproven com a mesures definitives que se li atribuïsca la guarda i custòdia dels fills menors, sent la pàtria potestat compartida, que el demandat pague mensualment la quantitat de 250 euros en concepte d'aliments per a cadascun dels fills i que es fixe a favor del demandat un règim de visites de caps de setmana alterns sense pernocta.   
Pertoca, en primer lloc, atribuir a Larisa Holban la guarda i custòdia dels fills menors tenint en compte que, després d'abandonar l'espòs el domicili conjugal, va ser la mare qui va assumir l'atenció dels fills menors, mantenint-se la pàtria potestat compartida. El demandat no s'ha preocupat ni tan sols d'assistir al juí per a oposar-se que la guarda siga atribuïda a la mare. En segon lloc pertoca fixar a favor del pare un règim de visites ampli de manera que podrà disfrutar de la companyia dels seus fills sempre que els progenitors així ho acorden, i si no n'hi ha, els dissabtes i diumenges alterns des de les 10.00 hores fins a les 20.00 hores, sense pernocta.   
Tercer. Segons s'establix en l'article 146 del Codi Civil "la quantia dels aliments serà proporcionada al cabal o mitjans de qui els dóna i a les necessitats de qui els rep" i establix igualment l'article 154 del mateix text legal que "la pàtria potestat s'exercirà sempre en benefici dels fills [...] i comprén els següents deures i facultats:  
  
1. Vetlar per ells, tindre'ls en la seua companyia, alimentar-los, educar-los i procurar-los una formació integral. Pel que fa a la pensió per aliments i encara que les proves dels ingressos percebuts pel senyor Stefan es referixen a l'any 2008/2009, és procedent fixar en concepte d'aliments la quantitat de 500 euros per als fills, perquè els ingressos percebuts en 2008 van ser considerables i el senyor Stefan ha eludit les preguntes referents als seus ingressos.  
Quart. No és procedent fer especial pronunciament de costes vista la naturalesa del procediment.   
Per tot allò exposat,   
Dispose:   
Estime íntegrament la demanda de divorci formulada per Mercedes Cruz Sorribes, procuradora dels tribunals, en nom i representació de Larisa Holban, i assistida pel lletrat Rafael Adell Amella, contra Ionut Alín Stefan, en rebel·lia, declare dissolt per divorci el matrimoni dels dits cònjuges i adopte les següents mesures reguladores del divorci:   
  
1. Els fills menors d'edat quedaran sota la guarda i custòdia de la mare, sent la pàtria potestat compartida.   
Es fixa a favor del pare un règim de visites ampli de manera que podrà disfrutar de la companyia dels seus fills sempre que els progenitors així ho acorden, i si no n'hi ha, els dissabtes i diumenges alterns des de les 10.00 hores fins a les 20.00 hores, sense pernocta.   
Ionut Alin Stefan contribuirà mensualment en concepte d'aliments per als fills menors d'edat amb la suma de 500 euros, que haurà de fer efectius per mensualitats anticipades i d'ací als dies 1 al 10 de cada mes i a ingressar en el compte que designe l'esposa. La dita contribució s'actualitzarà, si arribara el cas, anualment, i s'adaptarà a la variació que experimente l'IPC que fixa l'Institut Nacional d'Estadística o l'organisme que el substituïsca en les seues funcions.   
No es fa expressa condemna en costes   
Una vegada siga ferma esta sentència, comuniqueu-la al Registre Civil on conste inscrit el matrimoni».   
Informació sobre el depòsit per a recórrer  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un depòsit de 50 euros, que li serà tornat només en el cas que el recurs siga estimat. El depòsit es constituirà ingressant l'esmentada quantitat en el banc Banesto, en el compte corresponent a este expedient (jjj oooo cc eeee aa) tot indicant, en el camp «Concepte» el codi «02 civil-apel·lació» i la data de la resolució recorreguda amb el format dd/mm/aaaa. En el cas de realitzar l'ingrés per mitjà de transferència bancària, després de completar el codi de compte corrent (ccc, 20 dígits), s'indicarà en el camp «Concepte» el número de compte, el codi i la data en la forma exposada en el paràgraf anterior.  
  
En cap cas s'admetrà una consignació per import diferent de l'indicat. En el cas que haja de realitzar altres pagaments en el mateix compte, s'haurà de verificar un ingrés per cada concepte, inclús si obeïxen a altres recursos de la mateixa o distinta classe. Estan exceptuats de l'obligació de constituir el depòsit aquells que tinguen reconegut el dret a litigar gratuïtament, el Ministeri Fiscal, estat, comunitats autònomes, entitats locals i organismes autònoms dependents dels tres anteriors.   
  
Mode d'impugnació: mitjançant un recurs d'apel·lació davant de l'Audiència Provincial de Castelló (art. 455 LECn).   
El recurs s'ha de preparar mitjançant un escrit que cal presentar en este jutjat, dins del termini de cinc dies hàbils comptadors des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).   
Esta és la meua sentència, que pronuncie, mane i firme».  
L'esmentat demandat Ionut Alin Stefan es troba en parador desconegut i s'expedix este edicte a fi que valga de notificació en la forma oportuna.   
  
Vinaròs, 9 de març de 2012.- El secretari judicial: Juan Antonio Felipe Songel.